Synssansningerne. 391 



dette saa ofte at Øjet trættes derved, vil man, naar man lukker 

 Øjet eller ser hen paa et Ark hvidt Papir, faa Billedet af 3 Fir- 

 kanter, en rød og en grøn i omvendt Orden af den, i hvilken de 

 virkelige Firkanter laa, og mellem dem se en sort Firkant af samme 

 Størrelse. 



Den sukcessive Kontrastvirkning forklares i Almindelighed ved 

 følgende Antagelse: Naar man ser længe paa noget Rødt trættes 

 Nethinden og kan ikke længere paavirkes af røde Lysstraaler, som 

 Følge heraf opfattes disse ikke mere eller kun i ringe Grad, naar 

 Nethinden fremdeles udsættes for Farveindtryk. Naar det er hvidt 

 Lys, der rammer Nethinden, vil den i saa Fald opfatte dette som 

 grønt, da de komplementære røde Straaler, der indeholdes i det 

 hvide Lys ikke mere gøre noget Indtryk; da nu alle Farver inde- 

 holde Hvidt, der altsaa opfattes som Grøit, blive de alle blandede 

 med Grønt og paa denne Maade opstaar den blandede Kontrast- 

 virkning. 



Denne Forklaring er imidlertid ikke ganske tilfredsstillende og 

 den simultane Kontrast er endnu vanskeligere at forklare; Fysio- 

 logerne ere ikke engang enige om man bør opfatte den som be- 

 roende paa en Forandring i Nethinden eller paa en fejlagtig Op- 

 fattelse i vor Bevidsthed. 



